Cuneiform Tablet TC 3 31
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma bu-zu-ta-a-ma a-na a-mur-{d}UTU a-šur-ta-ak-lá-ku ù pu-šu-ke-en₆ qí-bi₄-ma AN.NA ù TÚG.ḪI.A ša {d}EN.ZU-na-we-er ù li-pá-a ir-de₈-ú-ni-ku-nu-tí-ni lu i-a-ú-tum lu ša ba-ri-ni a-na i-a-ú-tim-ma i-tù-ru áš-pu-ra-ku-nu-tí um-ma a-na-ku-ma 1 GÚ AN.NA a-na ku-ku-zi-zi-a {d}EN.ZU-na-we-er lu-bi₄-il₅ ú a-na {d}EN.ZU-na-we-er 10 TÚG.ḪI.A ù 20 TÚG.ḪI.A dí-na-šu-um ú ší-im-i-šu ki ṣé-er DAM.GÀR-ri-im ke-nim ša lá ta-ša-ḫu-ṭá-ni id-a-a lu a-na ku-ku-zi-zi-a tù-šé-bi₄-lá lu a-na {d}EN.ZU-na-we-er ta-dí-na lu i-na ṣé-er DAM.GÀR ta-dí-a a-ḫu-a a-tù-nu té-er-ta-ku-nu li-li-kam lu KÙ.BABBAR lu TÚG.ḪI.A a-na É kà-ri-im šu-ma iš-ta-pu-ku qá-tí id-a-a KÙ.BABBAR ša i-na ba-áb-tí-a tal-qé-a-ni id-a-a šu-ma i-na ba-áb-tí-a lá ta-al-qé-a a-na ṣí-ib-tim li-qé-a-nim ú-lá pu-šu-ke-en₆ li-iš-qú-ul-ma šu-mì lu-up-ta lu KÙ.KI iš-tu wa-aḫ-šu-ša-na ú-šé-bi₄-lu-nim lu KÙ.BABBAR ša ḫu-ra-ṣa-nim ù a-šur-SIG₅ re-eq